Bent Bøgsted (DF), 2005-12-15:
Forslaget går kort og godt ud på, at Enhedslisten ønsker, at kontanthjælpsloftet skal afskaffes, nedsat ydelse til ægtefæller på kontanthjælp afskaffes og ungeydelsen til unge under 25 år afskaffes.
Det er jo alle tre ting, der indgår i det forlig »Flere i arbejde«, som Dansk Folkeparti er med i, og som vi bakker fuldt op om.
Sådan er det med forlig, og derfor kan vi selvfølgelig ikke støtte forslaget.
Når det er sagt, så vil jeg godt lige fortælle Enhedslisten om en grundholdning, jeg har, og det er vedrørende kontanthjælp kontra andre indtægter.
For os i Dansk Folkeparti er det sådan, at det aldrig nogen sinde må kunne være sådan, at man kan få mere ud af at gå på kontanthjælp, end man kan få ved at tage et job til mindstelønnen.
Vi ved af erfaring, at der er utrolig mange, der arbejder for 90 kr. i timen, det er der i hvert fald i Jylland, hvor jeg kommer fra.
Når man så regner ud, hvad de har, modregner arbejdsmarkedsbidraget på 8 pct. og den slags, der nu er, udgifter til at gå på arbejde, jamen så har de ikke fttm032.fm Page 2363 Wednesday, March 8, 2006 1:51 PM mere til sig selv, end en kontanthjælpsmodtager har.
Derfor kan vi ikke acceptere, at man skal kunne få mere på kontanthjælp, for så er man jo ikke motiveret til at tage et arbejde til mindstelønnen, man er ikke motiveret til at tage et job som kassedame, der typisk i hvert fald i den del af landet, hvor jeg kommer fra, ikke giver mere end de 90 kr. i timen.
Butiksansatte får ikke stort mere i timen, måske lidt mere, hvis de er heldige og gode til at forhandle løn hjem.
Derfor kan vi ikke være med til at røre ved det.
For os ligger kontanthjælpsloftet fast.
Hvad den nedsatte ydelse til unge under 25 år angår, har vi jo set en ret stor effekt, og det skal jo være sådan, som det står i loven, at den unge skal have et tilbud om en uddannelse.
Vi skal da ikke have de unge til at rende rundt ude på gaderne og lave uro, de skal da være på skolebænken, de skal da være i gang med en uddannelse.
Om det så er en boglig eller en faglig uddannelse, de skal i gang med, må de unge selv afgøre.
Derfor kan vi da heller ikke være med til at fjerne loftet.
Vedrørende ungeuddannelsen er det nye, der er kommet, at man skal have pligt til det.
Før stod der, at kommunen skulle give et tilbud; efter 13 uger skulle de have et tilbud om uddannelse eller aktivering.
Der stod godt nok bør, men nu kommer der til at stå, at de unge skal gå i gang med en uddannelse.
Alt i alt synes jeg ikke, det er nødvendigt at lave om på det, men vi har jo også erkendt, at der kan være nogle problemer, og derfor har vi forlangt den kulegravning af hele kontanthjælpsområdet, som beskæftigelsesministeren har accepteret, og vi har også sagt, at når vi får resultatet af den kulegravning, så skal vi da se på, hvilke konsekvenser det vil få.
I den kulegravning skal vi altså lige være opmærksomme på at alt bliver undersøgt.
Der er ikke noget, der bliver lagt til side, noget, der ikke bliver undersøgt.
Kontanthjælpsloftet bliver også undersøgt.
Jeg hørte noget om dem på kontakthjælp, der var syge, jamen det ligger også i den undersøgelse.
For os står det klart, at må vi tage nogle konsekvenser af den undersøgelse, så vil vi også være klar til at se på det til den tid.
Jeg synes også, at vi skal være påpasselige med ikke at begynde at foretage os noget utilsigtet, der kan få uheldige virkninger.
For godt nok er der kommet en SFI-undersøgelse, der klarlægger en del om kontanthjælpsområdet, men der er utrolig meget på kontanthjælpsområdet, hvor vi ikke har nogen anelse om, hvorfor det fungerer, eller hvorfor det ikke fungerer, og hvad der så skal til for at komme videre.
Det skal vi have fundet ud af.
Det får vi en klar tilkendegivelse af, når kulegravningen er overstået, og så er vi klar til at se på, hvad der skal ske.
Men indtil da holder vi fast i det forlig, vi har, og skal der ændres på det, bliver det efter aftale i forligskredsen.
Det er jo netop derfor, man skal se på, hvad man kan gøre for dem.
Det er jo ikke meningen, at de skal blive holdt fast i kontanthjælp.
Hvis de får den kontanthjælp, som hr. Jørgen Arbo-Bæhr gerne vil give dem, hvorfor skulle de så gøre noget som helst for at komme ud på arbejdsmarkedet?
I forvejen har vi jo svært ved at få overbevist nogle af de her kontanthjælpsmodtagere om, at de med fordel kan komme ud på arbejdsmarkedet, at de med fordel kan få en frihed, som de ikke kender til på kontanthjælpsområdet, netop fordi de, så lang tid de går på kontanthjælp, er underlagt stramme regler.
Wednesday, March 8, 2006 1:51 PM
en helt anden frihed til at foretage sig, hvad de nu har lyst til.
Vi skal da nå derhen, at vi får så mange som muligt af de her kontanthjælpsmodtagere videre med deres liv.
Jeg tror nok, at vi i hvert fald kan blive enige om den ene ting, at det er ikke meningen med det.